Publication: Magyar Közlöny
Issue: MK-2003-42 (Year: 2003, Number: 42)
Era: 1990-2004
Section: 12. számú melléklet a 44/2003. (IV. 26.) FVM rendelethez
Paragraph Index: 2013

c) az ellenõrzés során alkalmazott intézkedések arányban álljanak az intézkedéssel elérni kívánt céllal, a tapasztalt szabálytalanságokkal, hibákkal. 3. Az ellenõrzés az elõállítás minden szakaszára, beleértve a tárolást is, a forgalomba hozatalra, az exportra, importra, országon való átszállításra és minõségi kifogás vagy biztonsági probléma esetén a felhasználásra is kiterjed. 4. Az ellenõrzést azokra a területre kell összpontosítani, ahol az a leghatékonyabb. 5. Általános szabályként az ellenõrzést elõzetes figyelmeztetés, illetve bejelentés nélkül kell végezni. 6. Az Állomásnak biztosítani kell, hogy az ellenõrzés a takarmány továbbszállítása és forgalomba hozatala tekintetében ne okozzon indokolatlan késedelmet, illetve akadályt. 7. Az ellenõrzést végzõ személynek az üzleti, üzemi titoktartási kötelezettségre figyelemmel kell lennie, ez azonban nem akadályozhatja meg az emberi és az állati egészségre, a környezetre és a takarmány minõségére vonatkozó veszély megelõzéséhez szükséges információk átadását. 8. Az Európai Unió Bizottságának szakértõivel az általuk végzett helyszíni vizsgálat során az Állomásnak és az ÁOGYTI-nek a Földmûvelésügyi és Vidékfejlesztési Minisztérium (a továb-biakban: Minisztérium) felügyelete mellett együtt kell mûködnie. 9. A IV. fejezet 4–7. pontjában foglalt intézkedések, illetve tájékoztatások megtétele elõtt az ÁOGYTInek tájékoztatnia kell a Minisztériumot. II. Az export takarmányok ellenõrzése 1. Az Állomásnak és az ÁOGYTI-nek minden szükséges intézkedést meg kell tennie annak érdekében, hogy az exportra szánt termékek megfelelõ vizsgálatok alá essenek. 2. Az ellenõrzést export esetén a takarmány-elõállításánál, tárolásánál, szállításánál, valamint a vámelõírások betartása mellett az országhatáron lehet elvégezni. III. Az import takarmányok ellenõrzése 1. Az ország területére érkezõ valamennyi takarmány szállítmány dokumentumait az illetékes Állomás ellenõrzi, és szúrópróbaszerû azonosság ellenõrzést végez annak érdekében, hogy megállapítsa:

Source: https://magyarkozlony.hu/hivatalos-lapok/69b88ec8e02037a8d3637eee652ef17e0ba2ad2b/dokumentumok/e4451c379dbc96be3daac423580de092693182bb/letoltes